На основу члана 6 и 7. Уредбе о условима прибављања и отуђења непокретности непосредном погодбом и давањем у закуп ствари у јавној својини ,односно прибављња и уступања искоришћавања других имовинских права као и поступцима јавног надметања и прикупљања писмених понуда („Службени гласник РС“ број:16/2018) и одлуке Школског одбора Основне школе „Душан Радовић» Нови Сад од 03.11.2021. године, Комисија за спровођење поступка за давање у закуп школског простора

**ОШ„Душан Радовић“ Нови Сад**

**Ченејска 61, Нови Сад**

**Објављује**

**ЈАВНИ ОГЛАС**

**о спровођењу поступка прикупљања писмених понуда за давање у закуп**

**фискултурних сала**

Предмет давања у закуп путем прикупљања писмених понуда су:

* велика фискултурна сала у Ченејској 61 површине 631 м2 са припадајућим свлачионицамам,
* фискултурна сала у Велебитској површине 780 м2 са припадајућим свлачионицама, и
* фискултурна сала у Темеринској 133 површине 250 м2 са припадајућим свлачионицама.

Велика фискултурна сала може се користити за одбојку, кошарку, карате, џудо.

Мала фискултурна сала може се користити за плес, карате, џудо.

Фискултурна сала у Темеринској 133 може се користити за одбојку, кошарку, карате, џудо, плес.

Почетни износ закупнине износи 1.075,00 динара по сату. У износ закупнине нису урачунати трошкови одржавања хигијене, чије трошкове сноси закупац.

Простор се даје у закуп на време од једне године од дана потписивања уговора. Сале се не издају у периоду од 01.06.2022.године до 31.08.2022.године.

Термини за издавање сала:

* понедељак, среда и петак од 20,30 до 23 сатa;
* суботом од 10,00 до 22,00 сата и недељом од 10,00 до 21,00 сат.

Школски простор се може разгледати сваког радног дана у периоду од 09,00 до 13,00 часова за време трајања јавног огласа.

Право на учешће имају самo правна лица, односно спортски клубови и удружења грађана која су уредно регистрована у АПР-у а чији чланови-корисници услуга спортских сала нису старији од 19 година. Понуђач може закупити највише четири термина.

Понуда која се доставља обавезно садржи:

1. **за правна лица:** назив и седиште, копију решења о упису правног лица у регистар код надлежног органа, као и пуномоћје за лице које заступа подносиоца пријаве;
2. Спорт који понуђач жели да обавља у сали;
3. Понуђену висину закупнине по термину ( термини по данима су дати у табели која се може преузети лично у школи или са интернет стране [www.dusan-radovic.edu.rs](http://www.dusan-radovic.edu.rs), у падајућем менију **јавне набавке** );
4. Понуђачи су дужни да као гаранцију за озбиљност понуде доставе бланко соло меницу (правна лица) на најмању вредност од 50.000,00 динара . Иста ће бити враћени понуђачима у року од 15 дана од дана потписивања уговора са изабраним понуђачима.

Понуђач понуду подноси у затвореној и запечаћеној коверти лично или поштом на адресу: Основна школа „Душан Радовић“, Ченејска 61, 21000 Нови Сад, са назнаком „Понуда за закуп сале – не отварај“.

Понуде се достављају до 29.12.2021. године до 10.00 часова, неблаговремене или непотпуне понуде ће се одбацити.

Јавно отварање писмених понуда ће се одржати 30.12.2021.године са почетком у 11.00 часова, на адреси Ченејска 61, 21000 Нови Сад .

Основни критеријум за избор најповољнијег понуђача је висина понуђене цене у понуди.

Уколико у поступку два или више понуђача понуди исти износ закупнине, комисија је дужна да позове понуђаче који су понудили исти износ закупнине, да у року од 3 дана од дана пријема позива, доставе нову писмену затворену понуду, са увећаним износом закупнине у односу на претходно дату понуду, а које понуде ће комисија отворити и изабрати најповољнијег понуђача.

Уколико позвани понуђачи у року од 3 дана не доставе нову понуду, односно ако су понуђачи доставили понуду са истоветном закупнином, комисија ће путем жреба извршити избор најповољнијег понуђача.

Поступак ће се сматрати успешним у случају да пристигне најмање једна благовремена и потпуна понуда у којој је прихваћен почетни износ закупнине. Лице чија је понуда најповољнија дужно је да у року од 15 дана од дана добијања обавештења приступи закључењу уговора.

Пре потписивања уговора од изабраног понуђача захтеваће се да достави бланко соло меницу на име финансијског обезбеђења извршења уговорних обавеза.

Додатне информације и обавештења у вези овога огласа, заинтересовани понуђачи могу добити свакога раднога дана од 10 до 12 часова, на телефон број 021/419-195.

Особа за контакт је Миодраг Протић, секретар школе.